Ulykke etter politijakt ved Jessheim
Ulykken skjedde da politiet prøvde å stanse kvinnen, som skal ha kjørt vinglete. En 59-årig mann satt i bilen som kvinnens bil kjørte inn i bakfra. Begge er brakt til Ullevål sykehus i Oslo. Mannen var ved bevissthet etter ulykken, skriver Romerikes Blad. Ulykken skjedde i nordgående retning på E6, opplyser operasjonsleder Ola Mæle til NTB. Politiet fikk melding om vinglete kjøring ved Kløfta og sendte en patrulje ut for å sjekke. - Patruljen skrudde av blålysene og observerte, forteller operasjonslederen. Da politibilens blålys ble skrudd på fordi patruljen ønsket å stanse kvinnen bil, krasjet den inn i bilen foran. Ifølge operasjonsleder Mæle er Spesialenheten så langt ikke koblet inn i saken. Det dannet seg lange køer på stedet etter ulykken.
En 18-årig kvinne er fraktet bevisstløs til sykehus etter en ulykke ved E6 ved Jessheim i Akershus fredag.